Élőlények

Az élőlényeket mozgó és nem mozgó lényekre tagolva tárgyaljuk őket.

## Mozgó lények

* emberszabású:
	+ **közönséges ember**
	+ **törpe**: régen a Le-Go-folyóközben és az Északi kontinens alatti járatrendszerekben
	+ **egyszemű nagy vörösember**: régen Eka területén rabszolgasorban
	+ **tünde**: Narteddy területén (bővebben: @Levente)
	+ **kék ember**: Érkid távoldélkeleti részein
* **sárkány**

## Nem Érdkid nem mozgó lényei

* **Kábító hal**: nézésével képes embert kábítani, mely néha halálos is lehet. Szeméből tömény alkoholhoz hasonló hatású italt készítenek, a szemest.
* **Di hal**: Vére elfogyasztva furcsa hatással van az emberre
* **Lángnövény**: Nagyon csípős. Csak a nyugati kontinensen terem. Legtöbb helyen fűszernek használják. Luxuscikk.
* **Nemesített Müke**: Hároméves növény, mely utolsó (harmadik) formájában több évig képes még élni. Első Évben olyan, mint a zöld murok. Második évben egy fél méteres barna kókuszdiószerű gumót hoz. Harmadik évben ebből egy embermagasságú fa fejlődik ki, melyen ugyanolyan levél-szár szerkezet van, mint első két évben a tövéből (melyek azonban a harmadik évben elszáradnak). Szirmai a leendő termésre borulva elmeszesednek
* **Tojásfa**: Szirmai a termésre borulva elmeszesednek. Termése: tojás, melynek közepén csonthéjas mag található. Fogyasztásra használják. Nagyon gyakori.
* **Zöld Murok**: Kétéves növény, melynek a tövéből négy-nyolc térdig érő szárán vannak a levelei. Télre a gyökere megvastagszik és a levélszárai közt egy zöld gumót növeszt, melynek zöld része mérgező, benne azonban édes tej van. A következő évben a gumóból egy derékig érő vaskos szár lesz, mely virágot majd kis barna csonthéjas termést hoz. Sok helyen megél, még a domboldalakon is. Az Északi kontinensről származik, de az emberek mindenhol elterjesztették.
* **Sezsev** **(Szezsev)**: Északi kontinensről származó gabonaszerű élőlény. Levelei nincsenek, nem zöld.
* **Solo**: Trichotomikus oszlású fa, melyről fehér hosszúkás fürtökben lóg le a virágzata és termése. Virágai a lógó száron párosával helyezkednek el, fehér színűek. Gyümölcse átlátszó és a szőlőszemhez hasonlít. Kényes növény, így nem sok helyen terem.
* **Ehi**: Gyönyörű, misztikusan kinéző fa, melynek kék és piros fajtája van. Ágai gyérek, melyen ritkásan vannak egyesével a színes, háromágú levelek és a fehér, tölcséralakú virágai. Erdőt sosem alkot, általában magányosan lelhetők fel erdőkben, mezőkben, ligetekben.
* **Bavak**: Kétéves növény. Nagy barna gumó, mely jövőre kinyílik, és a levelei bújnak ki belőle. Vastag, nedvességgel telt leveleit néhol fogyasztják.
* **Olajfa**: Hatalmas fa, melynek lombjában általában egy nagy fás gumó található, melybe az őt beporzó rovarok szoktak befészkelni. Sárga virágának alsó fele fás, mely nagy biztonságot ad a magkezdeménynek. Megporzás után a szirmok levéllé alakulnak át, melyek ráborulnak a termés fás burokára. A levelek alá benyúlva, tövüket megfogva, egyszerűen eltávolítható a levelekkel együtt a fás burokban lévő sárga nedves, olajos termés. Sok helyen a leveleket vissza szokás hajtani a termésre, és úgy facsarni az ételre ízesítés céljából, hogy az ember keze tiszta maradjon.
* **Ezüstfa**: Virágait négy ezüstszínű, csúcsos szirom szegélyezi. Húsos termése is ezüst színű. Levelei ősszel zöldből ezüstössé válnak, mikor lehullanak. A fatörzs repedései lassan változni szoktak, melyből egyesek az időt, mások egyéb misztikus dolgokat olvasnak ki. Nagyon ritka fa, luxuscikk.
* **Lulu**: A Délkeleti kontinens hatalmas dombos pusztáin nagyon gyakori bokor. Piros bogyókat terem.
* **Shom**: A Déli kontinensen és a Fenol termesztő-hajókon termő igényes növény, melyből a Fenol cég egy speciális technológiával állítja elő a drága, könnyű és erős Szatén ruhaanyagot.

## Érkid nem mozgó lényei

Az Érkiden a növényvilág és a levegő is eltér a nyugatiaktól (nem tudni, hogy a növények miatt más a levegő, vagy a levegő miatt mások a növények). A levegő kékebb, a növények levelei is kékek.

* **Óriásfa (Silsi to)**: Extrém ritka, csak az Érkiden előforduló, körülbelül ötven méteresre megnövő fafajta. Összesen körülbelül hét ilyen fáról tudunk. Általában különleges élőlények élnek alatta és rajta, melyek máshol nem élnek.
* **Mézfenyő** **(Essom Silito)**: Hegyekben gyakori érkidi fenyőféle, melynek kékek a levelei, és némelyikből zöld virág fejlődik, melyből néhány sárga szőlőszemszerű sárga terméssé fejlődik. Egy kis technikával a termésszem mézízű húsa és burka eltávolítható az erősen keserű magokról.
* **Symbyis**: Kinézetre és előfordulási szempontból nyugati Ehi fákra hasonlít (mert valószínűleg az), ám nincs levele és virága (mert a Keleti föld vagy levegő nem megfelelő neki). Helyette szimbiózisban él egy 1-2 lábnyi kék hosszúkás lénnyel, melyek az ágaira vannak tapadva, illetve onnan lógnak le. Ezek a végeiken piros bogyóterméseket hoznak.
* **Fűvirág**: Több fajtája van: az egyvirágú zöld fűvirág, melynek csak egy virága van; a lila virág; a piros virág, melyeknek a virágszára jóval hosszabb, mint a levelei, és sok virág ül rajta. A piros virágpornak gyógyító hatása van.